open-index/open-wikipedia-markdown huggingface dataset:
Πολωνέζα σε Φα δίεση ελάσσονα, Op. 44 (Σοπέν)

Η **Πολωνέζα σε Φα δίεση ελάσσονα, Op. 44** είναι μία πολωνέζα του Φρεντερίκ Σοπέν, για σόλο πιάνο, που γράφτηκε το 1841. Η συγκεκριμένη πολωνέζα είναι γνωστή και ως η *Τραγική*.  Το έργο αφιερώθηκε στην Πριγκίπισσα Λουντμίλα ντε Μπεοβεό, αξιοσέβαστο μέλος της εμιγκρέ κοινωνίας του Παρισιού. Παρά τον τίτλο του, το έργο, είναι μία μίξη της τριαδικής τυπικής δομής και με ένα κεντρικό μέρος σε μαζούρκα. Μία τυπική εκτέλεση του έργου διαρκεί περίπου 11 λεπτά.

## Παραπομπές


## Εξωτερικοί σύνδεσμοι
* [Polonaise in F-sharp minor, Op. 44](https://imslp.org/wiki/Polonaise_Op.44_(Chopin,_Frederic)) στο IMSLP.org

Πολωνέζες, Op. 44
Κατηγορία:Συνθέσεις του 1841
Κατηγορία:Συνθέσεις σε Φα δίεση ελάσσονα
Κατηγορία:Μουσική αφιερωμένη σε αριστοκράτες
Συνιδιοκτησία (ποδόσφαιρο)

Η **συνιδιοκτησία** είναι σύστημα στο οποίο δύο ποδοσφαιρικοί σύλλογοι κατέχουν από κοινού το συμβόλαιο ενός αθλητή, αν και ο αθλητής είναι εγγεγραμμένος για να παίξει μόνο για τον ένα σύλλογο. Δεν είναι καθολικό σύστημα, όμως χρησιμοποιείται σε ορισμένες χώρες, όπως η Αργεντινή, η Χιλή και η Ουρουγουάη. Ήταν παλαιότερα κοινή στην Ιταλία, αν και η πρακτική έχει πλέον καταργηθεί εκεί. 

Αυτός ο τύπος συμφωνίας διαφέρει από την ιδιοκτησία τρίτης πλευράς, στην οποία το συμβόλαιο του αθλητή ανήκει σε μια μη ποδοσφαιρική οντότητα, όπως μια εταιρεία διαχείρισης. 

## Ιταλία
Οι συμφωνίες συνιδιοκτησίας ήταν κοινές στο ιταλικό ποδόσφαιρο, πριν να απαγορευτούν στο τέλος της σεζόν 2014-15. Η πρακτική αυτή καθιερώθηκε στο Άρθρο 102 της Ιταλικής Ομοσπονδίας Ποδοσφαίρου -Εσωτερικοί Οργανωτικοί Κανονισμοί FIGC *(Norme Organizzative Interne della FIGC)*- και είναι επισήμως γνωστοί ως «δικαιώματα συμμετοχής» *(diritti di partecipazione).* 

Για να οριστεί η συνιδιοκτησία, ένας αθλητής έπρεπε να υπογράψει σε μία ομάδα και να του έχουν μείνει ακόμη, τουλάχιστον, 2 χρόνια για τη λήξη του συμβολαίου του. Θεωρούταν ως κανονική μεταγραφή, εκτός από το ότι ο σύλλογος πώλησης θα διατηρούσε τα προαναφερθέντα δικαιώματα συμμετοχής, δηλαδή τα δικαιώματα του 50% της αξίας του παίκτη. Εκτός αν η συμφωνία τερματιζόταν νωρίς με κοινή συμφωνία μεταξύ όλων των εμπλεκομένων πλευρών, οι δύο σύλλογοι έπρεπε να συμφωνήσουν για το αν θα ανανεώσουν ή θα τερματίσουν τη συμφωνία στο τέλος κάθε σεζόν. Σε περίπτωση που δεν επιτύγχαναν συμφωνία μέχρι την ορισμένη προθεσμία του πρωταθλήματος, το θέμα λυνόταν μέσω μιας τυφλής δημοπρασίας. Αν οι προσφορές ήταν ίσες ή εάν κανένας από τους συλλόγους δεν υπέβαλε μία, τα πλήρη δικαιώματα του ποδοσφαιριστή πήγαιναν στο σύλλογο με το οποίο ο ποδοσφαιριστής ήταν εγγεγραμμένος (δηλ. το σύλλογο που απέκτησε τον ποδοσφαιριστή με συνιδιοκτησία και όχι το σύλλογο που είχε τα δικαιώματα συμμετοχής). Όταν ένας αθλητής ήταν κάτω από την συνιδιοκτησία δύο ομάδων, μπορούσε ακόμα να σταλεί ως δανεικός σε μια τρίτη ομάδα, υπό την προϋπόθεση ότι όλες οι εμπλεκόμενες πλευρές συμφωνούσαν σε αυτή την κίνηση. Ο σύλλογος που ήταν ιδιοκτήτης των «δικαιωμάτων συμμετοχής» είχε τη δυνατότητα να τα μεταφέρει σε άλλο σύλλογο, υπό την προϋπόθεση ότι συμφωνούν όλες οι άλλες εμπλεκόμενες πλευρές.

Ένα πρακτικό παράδειγμα αυτού του είδους συμφωνίας, ήταν όταν ο Βραζιλιάνος επιθετικός Αντριάνο, ο οποίος ήταν μέρος συνιδιοκτησίας από την Ίντερ και την Πάρμα. Η Πάρμα αγόρασε τον Αντριάνο για 4 εκατομμύρια £ τον Μάιο του 2002, ενώ η Ίντερ διατήρησε τα δικαιώματα συμμετοχής. Ο Αντριάνο είχε μία επιτυχημένη πορεία με την Πάρμα, με αποτέλεσμα τον Ιανουάριο του 2004, η Ίντερ να πληρώνει 13,5 εκατομμύρια £ για να εξαγοράσει το μισό μερίδιο της Πάρμα. 

## Δείτε επίσης
* Μεταγραφή (ποδόσφαιρο) 
* Ιδιοκτησία τρίτης πλευράς (ποδόσφαιρο)

## Παραπομπές



Κατηγορία:Ορολογία ποδοσφαίρου
Έντουαρντ Ντόντουελ

Ο **Έντουαρντ Ντόντουελ** (αγγλικά: *Edward Dodwell*, 1767 - 13 Μαΐου 1832) ήταν Ιρλανδός ζωγράφος, ταξιδιώτης και συγγραφέας πάνω στην αρχαιολογία. 
[δεξιά|μικρογραφία|240x240εσ| Πίνακας του παζαριού της [Αθήνα|Αθήνας, από τον Ντόντουελ.. ]]
[δεξιά|μικρογραφία|240x240εσ| "Δυτικό Μέτωπο του [Παρθενώνας|Παρθενώνα", *Θεάματα στην Ελλάδα*, Λονδίνο 1821. ]]

## Βιογραφία
Γεννήθηκε στην Ιρλανδία και ανήκε στην ίδια οικογένεια με τον θεολόγο, Χένρι Ντόντουελ και εκπαιδεύτηκε στο Κολλέγιο Τρίνιτι του Κέιμπριτζ. 

Ταξίδεψε από το 1801 έως το 1806 στην Ελλάδα, που τότε ήταν μέρος της Οθωμανικής Αυτοκρατορίας και πέρασε το υπόλοιπο της ζωής του ως επί το πλείστον στην Ιταλία, στη Νάπολη και στη Ρώμη. Πέθανε στη Ρώμη από τις συνέπειες μιας ασθένειας που κόλλησε το 1830, κατά τη διάρκεια μιας εξερεύνησης στα βουνά των Σαβίνων. Η χήρα του Ντόντουελ, θυγατέρα του Κόμη *Giraud*, τριάντα χρόνια νεότερη του, αργότερα έγινε διάσημη ως η «όμορφη» κοντέσα του *Spaur* και έπαιξε σημαντικό ρόλο στην πολιτική ζωή της παπικής πόλης. 

Ο Ντόντουελ δημοσίευσε τα εξής: *Μια Κλασική και Τοπογραφική Περιήγηση εντός της Ελλάδας* (1819), του οποίου μια γερμανική μετάφραση εμφανίστηκε το 1821, *Θεάματα στην Ελλάδα*, με τριάντα έγχρωμες πλάκες (1821) και *Θεάματα και Περιγραφές των Κυκλωπικών ή Πελασγικών Ερειπίων στην Ιταλία και την Ελλάδα* (Λονδίνο και Παρίσι, με γαλλικό κείμενο, 1834). 

## Παραπομπές


## Εξωτερικοί σύνδεσμοι

*     
*     
* Πρόσβαση σε αντίγραφα των πρώτων εκδόσεων των τριών βιβλίων του Ντόντγουελ 
* Έργα Έντουαρντ Ντόντουελ


Κατηγορία:Ιρλανδοί περιηγητές
Κατηγορία:Ιρλανδοί συγγραφείς
Κατηγορία:Συγγραφείς
Κατηγορία:Ιρλανδοί ζωγράφοι
Κατηγορία:Ταξιδιώτες
Δανεισμός (αθλητισμός)

[δεξιά|μικρογραφία|300x300εσ| Ο αστέρας της [Λος Άντζελες Γκάλαξι, Λάντον Ντόνοβαν, μετακινήθηκε ως δανεικός στην Αγγλική Έβερτον από τον Ιανουάριο του 2010 μέχρι την έναρξη της σεζόν 2010 της Μέιτζορ Λιγκ Σόκερ. ]]
Στο ποδόσφαιρο, ο **δανεισμός** περιλαμβάνει την προσωρινή μετακίνηση ενός αθλητή σε ένα σύλλογο, διαφορετικό από αυτόν στον οποίο έχει συμβόλαιο. Οι συμφωνίες δανεισμού μπορούν να διαρκέσουν από μερικές εβδομάδες μέχρι και για ολόκληρη τη σεζόν, καθώς και να συνεχιστούν για περισσότερες σεζόν. 

Οι αθλητές μπορούν να δανειστούν σε άλλους συλλόγους για διάφορους λόγους. Συχνά, οι νέοι ταλαντούχοι αθλητές θα δανειστούν σε έναν σύλλογο κατώτερου πρωταθλήματος, προκειμένου να αποκτήσουν πολύτιμη αγωνιστική εμπειρία σε πρώτη ομάδα. Σε αυτή την περίπτωση, ο μητρικός σύλλογος μπορεί να συνεχίσει να πληρώνει πλήρως ή εν μέρει τους μισθούς του αθλητή. Ορισμένοι σύλλογοι θέτουν μία επίσημη συμφωνία με ένα σύλλογο τροφοδότη για το σκοπό αυτό, όπως η Μάντσεστερ Γιουνάιτεντ και η Ρουαγιάλ Αντβέρπ,  η Άρσεναλ και η Μπέβερεν ή η Τσέλσι και η Φίτεσε.   Σε άλλα πρωταθλήματα όπως η Σέριε Α της Ιταλίας, μερικοί μικρότεροι σύλλογοι έχουν τη φήμη ως "*farm club*" και παίρνουν τακτικά παίκτες, ειδικά νεαρούς, δανεικούς από τους μεγαλύτερους συλλόγους. 

Ένας σύλλογος μπορεί να πάρει έναν παίκτη ως δανεικό, αν έχει έλλειψη μεταγραφικού ποσού αλλά μπορεί ακόμα να πληρώσει μισθούς ή ως προσωρινή κάλυψη για τραυματισμούς ή τιμωρίες ποδοσφαιριστών. Ο μητρικός σύλλογος μπορεί να ζητήσει αμοιβή ή ότι ο σύλλογος να πληρώσει ένα μέρος ή ολόκληρο το μισθό του παίκτη κατά τη διάρκεια της περιόδου δανεισμού. Ένας σύλλογος μπορεί να επιδιώξει τον δανεισμό ενός παίκτη της για να εξοικονομήσει τον μισθό του ή για να επανέλθει σε αγωνιστική κατάσταση μετά από έναν τραυματισμό. 

Ένας δανεισμός μπορεί να γίνει κατά τη διάρκεια μίας μεταγραφικής περιόδου. Ένας τέτοιος δανεισμός μπορεί να περιλαμβάνει ένα συμφωνημένο χρηματικό ποσό για μόνιμη μετακίνηση του αθλητή, όταν ξεκινήσει η επόμενη περίοδος μεταγραφών. 

Μερικοί παίκτες δανείζονται επειδή είναι δυσαρεστημένοι ή σε διαμάχη με τον τωρινό τους σύλλογο και κανένας άλλος σύλλογος δεν επιθυμεί να τους αγοράσει μόνιμα. Παραδείγματα μίας τέτοιας περίπτωσης, είναι ο Ανρί Καμαρά με τη Γουλβερχάμπτον Γουόντερερς, ο Κρεγκ Μπέλαμι με τη Νιούκασλ και ο Ντάρεν Μπεντ με την Άστον Βίλα. 

Στην Πρέμιερ Λιγκ, οι δανεικοί παίκτες δεν επιτρέπεται να παίζουν εναντίον της ομάδας που κατέχει τα δικαιώματα τους (παράγραφος 7.2 του κανόνα M.6). Ωστόσο, οι δανεικοί επιτρέπεται να παίζουν εναντίον των συλλόγων που ανήκουν τα δικαιώματα τους σε διοργανώσεις κυπέλλου, εκτός αν έχουν παίξει για το δικό τους σύλλογο στο κύπελλο αυτό, κατά τη διάρκεια της τρέχουσας σεζόν.

## Δείτε επίσης

* Ελεύθερη μεταγραφή 

## Παραπομπές

Κατηγορία:Ορολογία ποδοσφαίρου
Ναός του Ποσειδώνα (Ισθμία)

Ο **ναός της Ισθμίας** είναι αρχαίος ελληνικός ναός στον Ισθμό της Κορίνθου, αφιερωμένος στον Ποσειδώνα, που κτίστηκε στην αρχαϊκή περίοδο. Είναι στη θέση της αρχαίας πόλης Ισθμία, περίπου 16 χλμ. ανατολικά της Κορίνθου. Φαίνεται πως οικοδομήθηκε τον 7ο αι. π.Χ. και καταστράφηκε το 470 π.Χ. Ξαναχτίστηκε περί το 440 π.Χ. κατά την Κλασική περίοδο.
## Ιστορία

Στον ναό αυτό έγινε η Σύνοδος του Ισθμού της Κορίνθου το 481 π.Χ., στην οποία για πρώτη φορά ένωσαν οι μέχρι τότε ερίζουσες ελληνικές πόλεις τις δυνάμεις τους μπροστά στον κίνδυνο των Περσών.
## Αρχαιολογία

## Χρονολόγηση

## Παραπομπές

## Πηγές
* Briers, William R. (1996). The Archaeology of Greece 2nd Edition. Νέα Υόρκη: Πανεπιστήμιο Κορνέλ.
* Gebhard, Elizabeth; ‘The Evolution of a Pan-Hellenic Sanctuary: From Archaeology towards History at Isthmia.’ σελ. 154–177 στο: Marinatos, Nanno (ed.) and Hägg, Robin (ed.). (1993). Greek Sanctuaries: New Approaches. Λονδίνο: Routledge.
* Gebhard, Elizabeth R. and Hemans, Frederick P. University of Chicago Excavations at Isthmia, 1989: I. Hesperia, Volume 61, Number 1 (Ιανουάριο 1992), σελ. 1–77.
* Grant, Michael. (1987). The Rise of the Greeks. Λονδίνο: Weidenfeld and Nicolson. ISBN 0-7538-0178-7
* Hemans, Frederick P. ‘Greek Architectural Terracotta from the Sanctuary of Poseidon at Isthmia’. Hesperia Supplements, Volume 27 (1994), σελ. 61–83, 362-364.
* Ηρόδοτος, The Histories (6.92)
* Hornblower, Simon & Spawforth Anthony (eds.). (1996). The Oxford Classical Dictionary 3rd Edition. Oxford University Press: Οξφόρδη. ISBN 0-19-860641-9
* Rhodes, Robin F. ‘Early Corinthian Architecture and the Origins of the Doric Order.’ American Journal of Archaeology. Volume 91, Number 3 (Ιούλιος 1987), σελ. 477–480.
* Salmon, J. B. (1984). Wealthy Corinth: A History of the City to 338 BC. Οξφόρδη: Clarendon Press. ISBN 0-19-814833-X
* Shanks, Michael. (1996). Classical Archaeology of Greece. Λονδίνο: Routledge, σελ. 10.
* The OSU Excavations at Isthmia – The Sanctuary to Poseidon at Isthmια
## Εξωτερικοί σύνδεσμοι
* Ανασκαφές του Πανεπιστημίου Οχάιο Στέιτ στα Ίσθμια

Κατηγορία:Αρχαίοι ελληνικοί ναοί
Ισθμια
Μογγολική γραφή

Η κλασική ή παραδοσιακή **μογγολική γραφή** (στο μογγολικό αλφάβητο:  **', κυριλλική γραφή:  **'), επίσης γνωστό ως **Χουντούμ Μονγκόλ μπιτσίγκ**, ήταν το πρώτο σύστημα γραφής που δημιουργήθηκε ειδικά για την μογγολική γλώσσα, και ήταν το πιο επιτυχημένο μέχρι την εισαγωγή του κυριλλικού αλφαβήτου το 1946. Προέρχεται από το παλαιό ουιγουρικό αλφάβητο,. Είναι πραγματικό αλφάβητο, με ξεχωριστά γράμματα για τα σύμφωνα και τα φωνήεντα. Η μογγολική γραφή έχει χρησιμοποιηθεί και για άλλες γλώσσες όπως τα Οϊράτ και Μαντσού. Στη Κίνα, χρησιμοποιείται στην Εσωτερική Μογγολία και άλλα μέρη της Κίνας για την γραφή των μογγολικών, Σιμπέ και πειραματικά των Εβένκι.

Για να εξασφαλιστεί ότι το κείμενο στο αλφάβητο εμφανίζεται σωστά στον περιηγητή σας, η εμφάνιση του δείγματος κειμένου στον παρακάτω πίνακα θα πρέπει να ταιριάζει με το αρχείο του κειμένου αναφοράς. Οι πιο εξειδικευμένες μορφές περιλαμβάνουν τα τελικά σχήματα στις γραμμές 1 (**' επίθημα), 3 (χωρισμένο **'), και 4/6 (**' εξαρτώμενο από φωνηεντική αρμονία) στη μεσαία στήλη, και το ερωτηματικό μόριο **'/** στην δεξιά στήλη. Σημειώστε ότι σε ορισμένα προγράμματα περιήγησης, τα γράμματα περιστρέφονται κατά 90° αριστερόστροφα. Αν το απομονωμένο γράμμασ *a* μοιάζει με ένα "W"και όχι "Σ", περιστρέψτε τα γράμματα 90° δεξιόστροφα.

## Παράδειγμα κειμένου

## Παραπομπές


Κατηγορία:Αλφάβητο
Μογγολικό κυριλλικό αλφάβητο

μικρογραφία|Η λέξη "Μογγολία" ("Μονγκόλ") στο Κυριλλικό αλφάβητο
Το **μογγολικό κυριλλικό αλφάβητο** (μογγολικά: ,  ή , ) είναι το σύστημα γραφής που χρησιμοποιείται για τη πρότυπη διάλεκτη της μογγολικής γλώσσας στο σύγχρονο κράτος της Μογγολίας. Έχει σε μεγάλο βαθμό φωνολογική ορθογραφία, με την έννοια ότι υπάρχει μια δίκαιη αντιστοιχία στην εκπροσώπηση των επιμέρους ήχων. Το κυριλλικό δεν έχει υιοθετηθεί ως το σύστημα γραφής στην Εσωτερική Μογγολία της Κίνας, η οποία συνεχίζει να χρησιμοποιεί το παραδοσιακό μογγολικό αλφάβητο.

## Ιστορία
Το μογγολικό κυριλλικό αλφάβητο είναι το πιο πρόσφατο από τα πολλά συστήματα γραφής που έχουν χρησιμοποιηθεί για τα μογγολικά. Είναι το Κυριλλικό αλφάβητο και είναι, συνεπώς, παρόμοιο για παράδειγμα με το βουλγαρικό αλφάβητο και πανομοιότυπο με το ρωσικό αλφάβητο, εκτός από τους δύο επιπλέον χαρακτήρες Өө  και Үү .

Εισήχθη στη δεκαετία του 1940 στην Μογγολική λαϊκή Δημοκρατία υπό Σοβιετική επιρροή, μετά από μια σύντομη περίοδο όπου το λατινικό αλφάβητο χρησιμοποιήθηκε ως το επίσημο αλφάβητο. Μετά την μογγολική δημοκρατική επανάσταση το 1990, το παραδοσιακό μογγολικό αλφάβητο προτάθηκε ως αντικαταστάτης για το Κυριλλικό, αλλά το σχέδιο ακυρώθηκε στο τέλος. Ωστόσο, το μογγολικό αλφάβητο έχει γίνει υποχρεωτικό μάθημα στην πρωτοβάθμια και δευτεροβάθμια εκπαίδευση και σιγά-σιγά επανακτά τη φήμη του. Το παραδοσιακό μογγολικό αλφάβητο έχει πολλές γραμμές και έχει ασυνήθιστα χαρακτηριστικά. Σε αντίθεση με άλλα ιστορικά μόνο κάθετα αλφάβητα όπως η Κινεζική γραφή δεν μπορεί να προσαρμοστεί εύκολα για οριζόντια χρήση, βάζοντας το σε μειονεκτική θέση σε σύγκριση με το Κυριλλικό για πολλούς σύγχρονες σκοπούς. Έτσι, το Κυριλλικό αλφάβητο εξακολουθεί να χρησιμοποιείται στην καθημερινή ζωή.

## Περιγραφή
Το Κυριλλικό αλφάβητο που χρησιμοποιείται για τα μογγολικά είναι ως εξής (οι δανεικοί ήχοι σημειώνονται με παρένθεση):

Αντί των Үү και Өө, μερικές φορές μπορεί να χρησιμοποιηθούν τα ουκρανικά γράμματα Її (ή Vv) και Єє αντίστοιχα, όταν χρησιμοποιείται ρωσικό λογισμικό ή πληκτρολόγια που δεν τα υποστηρίζουν.

Στις 10 Οκτωβρίου του 1945, υπήρχε το σχέδιο να χρησιμοποιηθεί το э μόνο στην αρχή των λέξεων και σε συνδυασμούς μακρών φωνηέντων (όπως γίνεται και σε άλλες γλώσσες που γράφονται με το Ρωσικό Κυριλλικό αλφάβητο), το дз για το σύγχρονο з, το дж για το σύγχρονο ж, το ии για το σύγχρονο ий και το йо για το σύγχρονο е (για να αντιπροσωπεύει τον ήχο "yö" στην αρχή των λέξεων), αλλά το αλφάβητο άλλαξε την τελική του μορφή στις 13 Νοεμβρίου.

## Παραπομπές

Κατηγορία:Κυριλλικά αλφάβητα
Σοφία Μάνου

Η **Σοφία Μάνου** (Λουντβιχσχάφεν, 15 Φεβρουαρίου 1982) είναι Ελληνίδα τραγουδίστρια.

## Βιογραφία
Η Μάνου γεννήθηκε στις 15 Φεβρουαρίου του 1982 στο Λουντβιχσχάφεν. Κυκλοφόρησε τον πρώτο της δίσκο με τίτλο «Κι έφυγες» το 2006. Την ίδια χρονιά, συμμετείχε στον δίσκο «Προσδοκώ ανάστασιν».

Το 2011, κυκλοφόρησε ο δίσκος «Αληθώς Ανέστη». Επίσης, εμφανίστηκε στους Παγκόσμιους Καλοκαιρινούς Αγώνες της Αθηνάς το 2011, όπου ερμήνευσε το τραγούδι «Βυζάντιο».

Έπειτα, το 2014 κυκλοφόρησε το δίσκο «Στην Ελλάδα της Αγάπης» και το 2018 το «Ο πρώτος ήλιος», ο οποίος εμπεριέχει κομμάτια του Σταύρου Κουγιουμτζή.

## Δισκογραφία

### Δίσκοι

* *Κι έφυγες* (2006)
* *Αληθώς Ανέστη* (2011)
* *Ο πρώτος ήλιος* (2018)
* *Σοφία Βέμπο: Η φωνή που νίκησε τον φασισμό* (2020)

### Συμμετοχές σε δίσκους

* *Προσδοκώ ανάστασιν* (2006)
* *Στην Ελλάδα της αγάπης* (2014)

## Παραπομπές


## Εξωτερικοί σύνδεσμοι

* Κανάλι στο YouTube
* Σελίδα στο Facebook
* Σελίδα στο Twitter

Κατηγορία:Ελληνίδες τραγουδίστριες
Ιαπωνικές γλώσσες

μικρογραφία|Κατανομή των ιαπωνικών διαλέκτων
Η **Ιαπωνική** ή **Ιαπωνική-Ριουκιουανή** γλωσσική οικογένεια περιλαμβάνει την Ιαπωνική γλώσσα που ομιλείται στην κύρια νησιά της Ιαπωνίας, καθώς και τις Ρουκιουανές γλώσσες που ομιλούνται στα Νησιά Ριουκίου. Ο όρος *Ιαπωνικές γλώσσες* επινοήθηκε από τον Λέον Σεραφείμ, και η οικογένεια είναι ευρέως αποδεκτή από τους γλωσσολόγους, σε αντίθεση με την αμφιλεγόμενη Αλταϊκή υπόθεση. 

Η κοινή προγονική γλώσσα είναι γνωστή ως **Πρωτοϊαπωνική** ή **Πρωτοϊαπωνοριουκιουανή**. Το βασικό χαρακτηριστικό αυτής της ταξινόμησης είναι ότι η πρώτη διάσπαση της οικογένειας είχε ως αποτέλεσμα το διαχωρισμό όλων των διαλέκτων των Ιαπωνικών από όλες τις ποικιλίες των Ριουκιουανών. Σύμφωνα με τον Σιρό Χατόρι, αυτός ο διαχωρισμός συνέβη κατά τητης περιόδου Γιαμάτο (250-710).

## Παραπομπές


Κατηγορία:Γλωσσικές οικογένειες
Κατηγορία:Λήμματα που περιέχουν κείμενο στα ιαπωνικά
Ιωάννης Παλαιολόγος Μαλιασηνός

Ο **Ιωάννης Παλαιολόγος Μαλιασηνός**, πλήρες όνομα :  *Ιωάννης Κομνηνός Δούκας Άγγελος Βρυένιος Παλαιολόγος Φιλανθρωπηνός Μαλιασηνός*, ήταν βυζαντινός άρχοντας της οικογένειας των Μελισσηνών της Δημητριάδος, ευγενής και κτηματίας στα τέλη του του 13ου αρχές 14ου αιώνα.

Ήταν γιος του Νικόλαου Μαλιασηνού και της Άννας Παλαιολογίνας, ανηψιάς του αυτοκράτορα Μιχαήλ Η΄. Ο ίδιος μαζί με την μητέρα του και τον πατέρα του είναι κτήτορες της μονής του Προδρόμου της Νέας Πέτρας, που δεν σώζεται σήμερα, στη σημερινή Πορταριά Μαγνησίας, αυτό έγινε το 1271 ή το 1272. Όταν το 1274 οι γονείς του έγιναν μοναχοί κληρονόμησε πολλές εκτάσεις στην Δημητριάδα Μαγνησίας (σημ. Βόλο), όπου ήταν ο άρχοντας της περιοχής, επίσης ανέλαβε και τις δύο μονές που είχαν ιδρύσει οι γονείς του σαν έφορος και προστάτης τους.

Ο Ιωάννης από κάποιους ερευνητές ταυτίζεται με κάποιον μοναχό Νείλο Παλαιολόγο που μόνασε στην μονή της *Θεοτόκου Οξείας Επίσκεψης* στη Μακρινίτσα και τάφηκε εκεί, είναι γνωστός από επιτύμβια πλάκα.

## Παραπομπές


## Πηγές
* Αρχοντούλα Αναστασιάδου, Μαρία Κοντογιαννοπούλου, *[https://www.academia.edu/2700473/_Το_επιτύμβιο_επίγραμμα_ενός_Παλαιολόγου_στη_Μακρινίτσα_του_Πηλίου_και_η_σχέση_του_με_τα_ταφικά_μνημεία_των_Μαλιασηνών_της_Μαγνησίας_ΑΕΘΣΕ_2_2009_τ._Ι_σ._525-537_σε_συνεργασία_με_τη_Μ._Κοντογιαννοπούλου_ Το επιτύμβιο επίγραμμα ενός Παλαιολόγου στη Μακρινίτσα του Πηλίου και η σχέση του με τα ταφικά μνημεία των Μαλιασιανών της Μαγνησίας]*, ανακτήθηκε 28 Ιανουαρίου 2019

Κατηγορία:Βυζαντινοί του 13ου αιώνα
Ιωαννης
Κατηγορία:Πρόσωπα του Δεσποτάτου της Ηπείρου
Ρόμπερτ Τέιλορ

[μικρογραφία|260x260εσ|Με την [Γκρέτα Γκάρμπο στην ταινία ''Η κυρία με τις καμέλιες'' (1936)]]
[μικρογραφία|331x331εσ|Με την [Τζιν Χάρλοου στην ταινία *Δικός μου για πάντα* (1937)]]
[μικρογραφία|260x260εσ|Με τη [Λάνα Τάρνερ στην ταινία *Αιχμάλωτοι του πάθους* (1942).]]
Ο **Ρόμπερτ Τέιλορ** (αγγλ.: **Robert Taylor**, πραγματικό όνομα: *Spangler Arlington Brugh*, 5 Αυγούστου 1911 - 8 Ιουνίου 1969) ήταν Αμερικανός ηθοποιός, του κινηματογράφου. Ήταν ένας από τους δημοφιλέστερους αστέρες της χρυσής εποχής του Χόλιγουντ. 

## Σταδιοδρομία
Η καριέρα του ξεκίνησε το 1934, αφού υπέγραψε συμβόλαιο με την εταιρία παραγωγής ταινιών Metro-Goldwyn-Mayer. Την επόμενη χρονιά ανέλαβε τον πρώτο του πρωταγωνιστικό ρόλο στην ταινία *Το μεγάλο μυστικό (Magnificent Obsession)* πλάι στην Άιριν Νταν κι έλαβε παγκόσμια αναγνωρισιμότητα όταν το 1936 εμφανίστηκε στο πλευρό της Γκρέτα Γκάρμπο ως Αρμάνδος στην ταινία *[[Η κυρία με τις καμέλιες (ταινία, 1936)|Η κυρία με τις καμέλιες]] (Camille, 1936)*, κινηματογραφική μεταφορά του έργου του Αλέξανδρου Δουμά υιού. Η δημοτηκότητά του εκτοξεύτηκε στα ύψη κατά τις δεκαετίες '30 και '40 με τις εμφανίσεις του στις ταινίες *Ατίθασα νιάτα (A Yank at Oxford, 1938)*, *Οι τρεις σύντροφοι (Three Comrades, 1938)*, *[[Η γέφυρα της αμαρτίας (ταινία, 1940)|Η γέφυρα της αμαρτίας]] (Waterloo Bridge, 1940)*, *[[Αιχμάλωτοι του πάθους]] (Johnny Eager, 1941)* και *Λαίλαψ στον Ειρηνικό (Bataan, 1943)*. Κατά τη διάρκεια του Β' Παγκοσμίου Πολέμου, υπηρέτησε στην Ναυτική Αεροπορική Υπηρεσία των Η.Π.Α και μετά τη λήξη του πολέμου επέστρεψε στα κινηματογραφικά δρώμενα ερμηνεύοντας τον ρόλο ενός δολοφόνου στο πλευρό της Κάθριν Χέπμπορν στην ταινία *Σκιές υποψίας (Undercurrent, 1946)*. Τη δεκαετία του '50 στράφηκε σε επικές παραγωγές πρωταγωνιστώντας στις ταινίες *[[Κβο Βάντις (ταινία, 1951)|Κβο βάντις]] (Quo Vadis?, 1950)* και *Ιβανόης (Ivanhoe, 1952)*. Από το 1959 έως και το 1962 πρωταγωνίστησε στην τηλεοπτική σειρά *The Detectives Starring Robert Taylor*, ενώ το 1966 αντικατέστησε τον φίλο του Ρόναλντ Ρέιγκαν στη σειρά *Death Valley Days*.

## Προσωπική ζωή
Ο Τέιλορ υπήρξε παντρεμένος με την ηθοποιό Μπάρμπαρα Στάνγουικ από το 1939 εώς και το 1951. Έπειτα παντρεύτηκε την ηθοποιό Ούρσουλα Θις το 1954 κι απέκτησε μαζί της δυο παιδιά. Ήταν καπνιστής και διαγνώστηκε με καρκίνο του πνεύμονα το 1968. Απεβίωσε ένα χρόνο αργότερα σε ηλικία 57 ετών. 

## Φιλμογραφία

## Παραπομπές


## Εξωτερικοί σύνδεσμοι
*Ρόμπερτ Τέιλορ , σελίδα στον ιστότοπο Cine.gr 
*  

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Αγία Σοφία (Άρτα)

Η **Αγία Σοφία** είναι ένα μνημείο μεταβυζαντινής περιόδου στην πόλη της Άρτας.

## Δομή και τοποθεσία
Ο ναός της Αγίας Σοφίας βρίσκεται πίσω από την πλατεία Μονοπωλίου, στη γωνία των οδών Βασιλέως Κωνσταντίνου και Αγίας Σοφίας, πολύ κοντά στο εκκλησάκι της Παναγιάς της Κασσωπίτρας.

Πρόκειται για μεγάλων διαστάσεων τρίκλιτη ξυλόστεγη βασιλική. Ο ναός είναι αφιερωμένος στην Κοίμηση της Θεοτόκου, χάρη στην εικόνα «Παναγία η Αγία Σοφία» του 19ου αιώνα, διαστάσεων 1,02 x 0,67 μ, έργο του Δημήτρη Παπαδιαμάντη. Στο εσωτερικό ο ναός είναι διακοσμημένος με τοιχογραφίες του 19ου αιώνα με την ιδιοτυπία ότι, οι μεμονωμένοι Άγιοι και οι παραστάσεις του εικονογραφικού προγράμματος περικλείονται μέσα σε έξεργα γύψινα πλαίσια φυτικού μοτίβου. Το σπουδαιότερο στοιχείο του ναού είναι το ξυλόγλυπτο τέμπλο με ολόγλυφο σκάλισμα το οποίο αποτελεί ένα από τα καλύτερα δείγματα ξυλογλυπτικής  των μέσων του 19ου αιώνα (1853) στην Ελλάδα. Μπροστά από το ναό βρίσκεται το λιθόκτιστο κωδωνοστάσιο τύπου μπαρόκ.
## Ιστορία
Ο μητροπολίτης Άρτας Σεραφείμ Ξενόπουλος στο «Δοκίμιον Ιστορικόν περί Άρτης & Πρεβέζης» (εκδ.1884) μας πληροφορεί ότι ο ναός κατασκευάστηκε το 1812 αλλά πυρπολήθηκε μερικώς το 1821 και ανακατασκευάστηκε το 1829 με έξοδα του αρχιμανδρίτη Μεθοδίου. Ο ναός βρισκόταν στη συνοικία Μονοπώλιο, είχε ένα παρεκκλήσι στο όνομα του Αγίου Νικολάου Παράσχη, το οποίο υπήρξε Μετόχι της Μονής Φανερωμένης και η ενορία αριθμούσε 75 οικίες. Ο ναός υπήρξε στενά συνδεδεμένος με τον βίο των Όσιων αυτάδελφων Θεοχάρη και Απόστολου, οι οποίοι ήταν τέκνα του Γεωργίου Ντούια, ιερέα στο ναό της Άγίας Σοφίας. Μετά το θάνατο των γονιών τους, τα δύο αδέλφια φρόντισαν το μικρότερο αδελφό τους μέχρι την ημέρα του γάμου του και μετά αποσύρθηκαν σε ένα μικρό σπίτι κοντά στο ναό της Αγίας Σοφίας. Ο Θεοχάρης άρχισε να διδάσκει και να μαθαίνει γραφή και ανάγνωση τα μικρά παιδιά της Άρτας στο εκκλησάκι της Παναγιάς της Κασσωπίτρας στην πλατεία Μονοπωλίου, το οποίο λειτουργούσε ως κρυφό σχολείο μέχρι το 1818. Κοντά στην Αγία Σοφία υπήρχε το αρχοντικό του πλούσιου ευπατρίδη Θεοχαράκη Νικολάου. Η οικονομική επιφάνεια και οι υψηλές διασυνδέσεις του Θεοχαράκη Νικολάου καθιστούσαν το σπίτι του, ένα πραγματικό άσυλο για τους χριστιανούς της Άρτας. Κατά τη διάρκεια της Μάχης της Άρτας, το 1821, στην οικία του ευπατρίδη Νικολάου συναντήθηκε ο Μακρυγιάννης με τον Γώγο Μπακόλα. Ο ναός αποτελούσε μέχρι το 1960 το μητροπολιτικό ναό της Άρτας.

## Παραπομπές


## Εξωτερικοί σύνδεσμοι
* 

Αγία Σοφία (Άρτα)
Ντο μείζονα

H **Ντο μείζονα** (ή **ντο ματζόρε**, στα αγγλικά: **C major**)  είναι μία μείζονα κλίμακα, με τονική τη νότα ντο, η οποία αποτελείται από τους φθόγγους Ντο, Ρε, Μι, Φα, Σολ, Λα και Σι. Η ντο μείζονα κλίμακα είναι μία από τις πιο συνηθισμένες κλίμακες της δυτικής μουσικής. Η ντο μείζονα είναι η μόνη κλίμακα που δεν έχει διέσεις και υφέσεις, όπως επίσης και η σχετική της ελάσσονα κλίμακα, η φυσική Λα ελάσσονα. Η ομώνυμη ελάσσονα της είναι η Ντο ελάσσονα.

Η Ντο μείζονα κλίμακα είναι η εξής:

:  {
\override Score.TimeSignature #'stencil = ##f
\relative c' {
  \clef treble \key c \major \time 7/4 c4 d e f g a b c b a g f e d c2
} }


## Περαιτέρω ανάγνωση
* David Fanning, 
* David Wyn Jones, "The Beginning of the Symphony", chapter in *A Guide to the Symphony* edited by Robert Layton. Oxford University Press.
* H. C. Robbins Landon, *Haydn: The Symphonies* BBC Music Guides

*
Κατηγορία:Μείζονες κλίμακες
Κυπριακές ευρωεκλογές 2019

Οι **Ευρωεκλογές του 2019** ήταν οι τέταρτες ευρωεκλογές στην Κύπρο. Διεξήχθησαν στις 26 Μαΐου 2019 για την εκλογή των 6 μελών του Ευρωπαϊκού Κοινοβουλίου που αντιστοιχούσαν στην Κύπρο για την Θ΄ Κοινοβουλευτική Περίοδο.

## Εκλογικό σύστημα
Το εκλογικό σύστημα που ίσχυε στις ευρωεκλογές του 2019 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.

Για σκοπούς εκλογής των 6 εκπροσώπων της Κυπριακής Δημοκρατίας στο Ευρωπαϊκό Κοινοβούλιο ολόκληρη η επικράτεια της χώρας αποτέλεσε μια ενιαία εκλογική περιφέρεια.

## Κόμματα και επικεφαλής
Στις εκλογές συμμετείχαν 13 κόμματα/κινήματα και 3 ανεξάρτητοι υποψήφιοι.

## Αποτελέσματα

## Δείτε ακόμη
*Κατάλογος των μελών του Ευρωπαϊκού Κοινοβουλίου για την Κύπρο, 2019-2024 (με κατάλογο των εκλεγμένων ευρωβουλευτών)

## Παραπομπές


## Πηγές
*Ευρωεκλογές 2019
*
*
*
*

Κατηγορία:Κυπριακές ευρωεκλογές
Κυπρος
Κατάλογος αεροσκαφών της Ελληνικής Πολεμικής Αεροπορίας

Τα παρακάτω είναι **κατάλογος των αεροσκαφών της [[Ελληνική Πολεμική Αεροπορία|Ελληνικής Πολεμικής Αεροπορίας]]**. 

## Αεροσκάφη

### Αποσυρμένα και ιστορικά μαχητικά
* Hurricane
* Spitfire
* C-47 Skytrain
* T-33 Shooting Star
* F-86 Sabre
* F-84 Thunderstreak
* F-102 Delta Dagger
* F-104 Starfighter
* F-5 Freedom Fighter
* T-37 Tweety Bird
* Mirage F-1
* F16

## Παραπομπές


## Εξωτερικοί σύνδεσμοι
*Ενημερωμένη λίστα αποθεμάτων

Κατηγορία:Αεροσκάφη της Ελληνικής Πολεμικής Αεροπορίας
Μογγολία (αποσαφήνιση)

Ο όρος **Μογγολία** μπορεί να αναφέρεται σε: 

* Μογγολία
* Εσωτερική Μογγολία
Αντώνης Στεργιάκης

Ο **Αντώνης Στεργιάκης** (γενν. 16 Μαρτίου 1999) είναι Έλληνας ποδοσφαιριστής, ο οποίος αγωνίζεται ως τερματοφύλακας για τον Π.Α.Ο.Κ. Β΄.  

## Σταδιοδρομία σε συλλόγους
Ο Στεργιάκης ξεκίνησε τη σταδιοδρομία του από τις ακαδημίες του Άρη και το 2015 μετακινήθηκε στη Θύελλα Φιλώτα, στη Γ΄ Εθνική κατηγορία. 

### Σλάβια Σόφιας
Ο Ολυμπιακός συζήτησε μαζί του για την απόκτησή του, αλλά ο Στεργιάκης ήθελε να παίζει βασικός και επέλεξε να δοκιμαστεί στη Σλάβια Σόφιας. Εντάχθηκε μόνιμα στη βουλγαρική ομάδα τον Αύγουστο του 2015. Ήταν πρώτος τερματοφύλακας για την ομάδα Κ19 και ήταν αναπληρωματικός σε 5 αγώνες της πρώτης ομάδας κατά τη διάρκεια της σεζόν 2015-16. Στις αρχές Αυγούστου του 2016, πέρασε δοκιμαστικά στην ιταλική Ρόμα. Ταξίδεψε στην Τριγκόρια για το δοκιμαστικό, αλλά απέρριψε την προσφορά για να μετακινηθεί στην ομάδα. 

Στις 21 Αυγούστου 2016, έκανε το ντεμπούτο του για την Σλάβια, περνώντας ως αλλαγή στο 74ο λεπτό της εκτός έδρας νίκης με 4-0 επί της Λέφσκι Σόφιας. 

Στις 10 Απριλίου 2017, προτάθηκε επισήμως για το Βραβείο Golden Boy του 2017 και έγινε μόλις ο δεύτερος Έλληνας ποδοσφαιριστής που έλαβε μία τέτοια υποψηφιότητα το 2017, μαζί με τον Λάζαρο Λάμπρου.  Αφού εντυπωσίασε τον προπονητή τερματοφυλάκων, υπέγραψε πενταετές συμβόλαιο.   

### Μπλάκμπερν Ρόβερς
Τον Οκτώβριο του 2020, υπέγραψε 3ετές συμβόλαιο με την αγγλική Μπλάκμπερν Ρόβερς.

### Παναιτωλικός
Την σεζόν 2022-23 υπέγραψε συμβόλαιο με τον Παναιτωλικό.

## Εθνική ομάδα

## Στατιστικά σταδιοδρομίας

### Ομαδικά

: *Μέχρι τις 17 Δεκεμβρίου 2018*

## Διακρίσεις

### Ομαδικές

; Σλάβια Σόφιας 

* Κύπελλο Βουλγαρίας (1): 2017-18 

## Παραπομπές


## Εξωτερικοί σύνδεσμοι
* Επίσημος δικτυακός τόπος 
*   

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ξένοι ποδοσφαιριστές στη Βουλγαρία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ Ελλάδας
Δημήτριος Τορνίκης Παλαιολόγος

Ο **Δημήτριος Τορνίκης Παλαιολόγος**, ήταν βυζαντινός αξιωματούχος του 14ου αιώνα.

Είναι άγνωστο ποιοι ήταν οι γονείς του, το μόνο γνωστό είναι ότι ήταν εγγονός του Ιωάννη Παλαιολόγου αδελφού του αυτοκράτορα Μιχαήλ Η΄. Ή ήταν γιος κάποιου άγνωστου γιου του Ιωάννη κι έφερε και το επώνυμο Τορνίκης που ήταν της γιαγιάς του, συζύγου του Ιωάννη, κάτι που συνηθιζόταν την εποχή αυτή, ή κάποιας άγνωστης κόρης του Ιωάννη παντρεμένη με κάποιον Τορνίκη.

Αναφέρεται ότι κατείχε το στρατιωτικό και δικαστικό αξίωμα του Μέγα Δρουγγάριου της Βίγλης που την εποχή αυτή, 14ος αιώνας, ήταν σημαντικό δικαστικό αξίωμα.

## Παραπομπές


Κατηγορία:Βυζαντινοί του 14ου αιώνα
Δημητριος
Κατηγορία:Δρουγγάριοι της βίγλης
Δημητριος
Ναός της Μεταμόρφωσης του Σωτήρος (Άρτα)

Ο ναός της **Μεταμόρφωσης του Σωτήρος** είναι μνημείο μεταβυζαντινής περιόδου στην πόλη της Άρτας.

## Δομή και τοποθεσία
Πρόκειται για μια μονόκλιτη, δρομική, ξυλόστεγη βασιλική με δίρριχτη στέγη. Αρχικά ο ναός ανήκε στον τύπο της τρίκλιτης βασιλικής, όμως καταστράφηκαν τα πλάγια κλίτη της. Ο ναός είναι χτισμένος πάνω σε παλαιότερο βυζαντινό, όπως μαρτυρούν τα λείψανα της τοιχοποιίας. Η τοιχοποιία του ναού είναι αργολιθοδομή και εξωτερικά δε φέρει καμία κεραμοπλαστική διακόσμηση. Εσωτερικά, στο υπέρθυρο της δυτικής εισόδου, σώζεται η κτητορική επιγραφή: *«Ανεστωρίθει επιμελώς και διορθώθεν ο ναός ούτος τεις Μεταμώρφοσις του Κ(υρίο)υ και Θ(εο)ύ/ και Σωτήρος ημών Ισού XV αναλώμασι τεις αυτού επιμελεία ενετίησιν και εξόδου του πανιεροτάτου μητροπωλείτου της αγιοτάτης μητροπώλεος Νεπάκτου και Αρτης κυρίου Γαβριήλ. Έτους ΖΡΛΓ' Μην Μάρτιος Γ'»*. Με βάση την επιγραφή ο ναός ιστορήθηκε και επισκευάστηκε το 1623, εποχή όπου μητροπολίτης Ναυπάκτου και Άρτης ήταν ο Γαβριήλ Γ'. Εσωτερικά ο ναός είναι κατάγραφος αλλά όλες οι τοιχογραφίες είναι σε μεγάλο βαθμό κατεστραμμένες. Αξιόλογο είναι και το ξυλόγλυπτο τέμπλο του ναού που καλύπτεται με εικόνες των αρχών του 17ου αιώνα. Βρίσκεται στην πλατεία Αγίας Θεοδώρας, σε μικρή απόσταση από τον ομώνυμο ναό και το ναΐσκο του Αγίου Λουκά.

## Ιστορία
Ο μητροπολίτης Άρτας Σεραφείμ Ξενόπουλος στο «Δοκίμιον Ιστορικόν περί Άρτης & Πρεβέζης» (εκδ.1884) μας πληροφορεί ότι στα τέλη του 19ου αιώνα στην Άρτα υπήρχαν 11 ενορίες και 10 θέσεις (συνοικίες). Οι συνοικίες ήταν της Περιβλέπτου, των Ταμπακιάδων (βυρσοδεψών) ή της Δάφνης, Τουρκοπάζαρο, Αγίας Θεοδώρας ή Λούκενας ή Καραπάνου, Μουχούστι, Μονοπώλειο, Πλάτανος, Αλμπαναριά, Ρωμιοπάζαρο και Eβραϊκα. Ο ναός της της Μεταμόρφωσης του Σωτήρος μαζί με το ναό του Αγίου Λουκά και του Αγίου Αντρέα, ήταν ένα από τα παρεκκλήσια του ναού της Αγίας Θεοδώρας και βρισκόταν στη θέση Λούκενας ή Καραπάνου.
Το 1962 με υπουργική απόφαση ο ναός ανακηρύχθηκε διατηρητέο μνημείο.  Ο ιερός ναός πανηγυρίζει στις 6 Αυγούστου.

## Παραπομπές


## Εξωτερικοί σύνδεσμοι
Μεταμόρφωση του Σωτήρος, Ιερά Μητρόπολη Άρτας

Μεταμόρφωση του Σωτήρος (Αρτα)
Κατηγορία:Άρτα
Αρτα
Σολ μείζονα

H **Σολ μείζονα** (ή **Σολ ματζόρε**, στα αγγλικά: G major) είναι μία μείζονα κλίμακα με τονική τη νότα σολ και η οποία αποτελείται από τους φθόγγους: Σολ, Λα, Σι, Ντο, Ρε, Μι και Φα#. Είναι η πρώτη κλίμακα στη σειρά των διέσεων και έχει σχετική τη Μι ελάσσονα και ομώνυμη τη Σολ ελάσσονα. Πρόκειται για μία από τις πιο γνωστές κλίμακες της δυτικής μουσικής, ήδη από την εποχή του μπαρόκ, που ήταν γνωστή και ως η "κλίμακα της ευλογίας".

Η Σολ μείζονα είναι η εξής:

:  {
\override Score.TimeSignature #'stencil = ##f
\relative c'' {
  \clef treble \key g \major \time 7/4 g4 a b c d e fis g fis e d c b a g2
} }



## Παραπομπές


*
Κατηγορία:Μείζονες κλίμακες
Δάπεδο της Κληρονομιάς

Το ***Δάπεδο της Κληρονομιάς*** αποτελεί μέρος του έργου της Τζούντι Σικάγο *[[Το Δείπνο (της Τζούντι Σικάγο)|Το Δείπνο]]* και καταγράφει σε χειροποίητα πλακάκια τα ονόματα 998 μυθικών, ιστορικών και αξιόλογων γυναικών. Ανάμεσά τους αναφέρεται και ένας άντρας, ο Κρεσίλας, που μπήκε κατά λάθος στο έργο καθώς θεωρήθηκε λανθασμένα γυναίκα.

## Παραπομπές


## Πηγές
* Chicago, Judy. *The Dinner Party: From Creation to Preservation*. London: Merrell (2007). 
* Gallick, Sarah. *The Big Book of Women Saints*. New York: HarperOne (2007). 
* Hurd-Mead, Kate Campbell. *A History of Women in Medicine: From the Earliest Times to the Beginning of the Nineteenth Century*. Self Published (1938).
* Windsor, Laura. *Women in Medicine: An Encyclopedia*. Santa Barbara: ABC-CLIO (2002). 

Κατηγορία:Φεμινιστικά έργα
Απόστολος Γκουντούλας

Ο **Απόστολος Γκουντούλας** (γεννημένος στις 4 Φεβρουαρίου 1985 στην Κοζάνη) είναι Έλληνας κωπηλάτης. Στους θερινούς Ολυμπιακούς Αγώνες του 2012, αγωνίστηκε στη δίκωπο ανδρών με πηδαλιούχο με τον δίδυμο αδελφό του, Νικόλαο Γκουντούλα. 

Κέρδισαν το χρυσό μετάλλιο στην κατηγορία ελαφρών βαρών διπλού σκιφ ανδρών στο Παγκόσμιο Πρωτάθλημα Κωπηλασίας του 2008 και στην κατηγορία δίκωπου με πηδαλιούχο ανδρών στο Ευρωπαϊκό Πρωτάθλημα Κωπηλασίας του 2009 και του 2011.   Επίσης, κέρδισαν το χάλκινο μετάλλιο στο Παγκόσμιο Πρωτάθλημα Κωπηλασίας του 2009. 

Μαζί, ήταν επίσης μέλη της Ελληνικής ομάδας τετράκωπου με πηδαλιούχο, που κέρδισε το χρυσό μετάλλιο στο Ευρωπαϊκό Πρωτάθλημα του 2008 και του 2012  και το ασημένιο μετάλλιο στο Παγκόσμιο Πρωτάθλημα του 2010 και στο Ευρωπαϊκό Πρωτάθλημα 2010. 

## Παραπομπές


Κατηγορία:Αθλητές στους Θερινούς Ολυμπιακούς Αγώνες 2012
Κατηγορία:Έλληνες αθλητές της κωπηλασίας
Κατηγορία:Αθλητές της κωπηλασίας
Φα μείζονα

Η **Φα μείζονα** (ή **Φα ματζόρε**, στα αγγλικά: F major) είναι μία μείζονα κλίμακα με τονική τη νότα φα, η οποία αποτελείται από τους εξής φθόγγους: Φα, Σολ, Λα, Σι♭, Ντο, Ρε και Μι. Ο οπλισμός της έχει μία ύφεση (τη Σι) και είναι η πρώτη κλίμακα των υφέσεων, με σχετική τη Ρε ελάσσονα και και ομώνυμη τη Φα ελάσσονα.

Η Φα μείζονα είναι εξής:

:  {
\override Score.TimeSignature #'stencil = ##f
\relative c' {
  \clef treble \key f \major \time 7/4 f4 g a bes c d e f e d c bes a g f2
} }


*
Κατηγορία:Μείζονες κλίμακες
Η Βαβυλωνιακή Αγορά Γάμου

***Η Βαβυλωνιακή Αγορά Γάμου*** είναι ένας πίνακας ζωγραφικής του 1875, από τον Βρετανό ζωγράφο Έντουιν Λονγκ, που απεικονίζει νεαρές γυναίκες που δημοπρατούνται για γάμο. Έλαβε προσοχή για την προκλητική απεικόνιση των γυναικών που πωλούνται και την προσοχή στις ιστορικές λεπτομέρειες. Ήταν εμπνευσμένος από ένα εδάφιο των *[[Ηροδότου Ιστορίαι|Ιστοριών]]* του Ηροδότου  και ο καλλιτέχνης αντέγραψε με προσοχή κάποιες από τις εικόνες από Ασσυριακά τεχνουργήματα. 

Αυτή τη στιγμή βρίσκεται στην Πινακοθήκη του Ρόγιαλ Χόλογουεϊ, αφού αγοράστηκε από τον Τόμας Χόλογουεϊ το 1882, όπου έπιασε τιμή ρεκόρ για εκείνη την εποχή, για έναν πίνακα ζωγραφικής από έναν ζωντανό καλλιτέχνη, στα 6,615 £. 

## Παραπομπές

*  

Κατηγορία:Βικτωριανή περίοδος
Κατηγορία:Πίνακες ζωγραφικής
Τοξικομανία

**Τοξικομανία** ή **εξάρτηση από ναρκωτικά  και φάρμακα** είναι η έξη της χρήσης ναρκωτικών ουσιών ή φαρμάκων που δεν δύναται να αποβληθεί αυτοδυνάμως από τον χρήστη. Σύμφωνα με τον Π.Ο.Υ. η εξάρτηση είναι μία κατάσταση αλληλεπίδρασης μεταξύ ενός ζώντος οργανισμού και ενός ναρκωτικού, η οποία χαρακτηρίζεται από επιδράσεις στη συμπεριφορά ή άλλες που περιλαμβάνουν πάντοτε μία εσωτερική ώθηση για λήψη ναρκωτικού σε περιοδική ή διαρκή βάση, με σκοπό τη βίωση ψυχικών εμπειριών και σε ορισμένες περιπτώσεις την αποφυγή ενοχλήσεων που προκαλούνται από την έλλειψή της (σύνδρομο στέρησης).

Κοινά ναρκωτικά είναι το αλκοόλ η ηρωίνη, η κάνναβη, η κοκαΐνη, το MDMA (έκσταση), οι αμφεταμίνες, το LSD (διαιθυλαμίδιο λυσεργικού οξέος), τα παραισθησιογόνα μανιτάρια, η κεταμίνη, το GHB (γ-υδροξυβουτυρικό οξύ). Στην κατηγορία ναρκωτικά περιλαμβάνονται φάρμακα αγχολυτικά, υπνωτικά, αντικαταθλιπτικά, διεγερτικά του Κεντρικού Νευρικού Συστήματος και οπιοειδή αναλγητικά.

Νομικά απαγορεύεται η κατοχή, χρήση και διακίνηση ναρκωτικών. Οι παραβάτες τιμωρούνται με φυλάκιση 1 έτους έως κάθειρξη 10 ετών.

Η χρήση ναρκωτικών ουσιών σχετίζεται με οξέα και χρόνια προβλήματα υγείας που εξαρτώνται από τις ιδιότητες των ουσιών, την οδό χορήγησης, την ατομική ευαλωτότητα και το κοινωνικό πλαίσιο της χρήσης τους. Στις οξείες βλάβες συμπεριλαμβάνεται η λήψη υπερβολικής δόσης που αποτελεί και το συνηθέστερο αίτιο θανάτου. Γενικά αποτελούν κίνδυνο για τη δημόσια υγεία και συνδέονται με λοιμώδη νοσήματα, νοσηρότητα και θνησιμότητα, επειδή όσοι κάνουν χρήση ναρκωτικών, ιδίως ενέσιμη, κινδυνεύουν να προσβληθούν από λοιμώδη νοσήματα λόγω κοινής χρήσης συνέργων (βελόνες). To AIDS (HIV) και η ιογενής ηπατίτιδα εμφανίζουν υψηλό επιπολασμό στους χρήστες ενέσιμων ναρκωτικών σε ολόκληρη την Ευρώπη.

## Αναφορές


Κατηγορία:Κοινωνικά ζητήματα
Γυγαία της Μακεδονίας

Η **Γυγαία** ήταν κόρη του Αμύντα Α' της Μακεδονίας και αδερφή του Αλεξάνδρου Α' της Μακεδονίας. Δώθηκε για γάμο από τον αδερφό της, στον Πέρση στρατηγό Βουβάρη. Ο Ηρόδοτος αναφέρει επίσης έναν γιο του Βουβάρη και της Γυγαίας, που ονομάζεται Αμύντας Β', ο οποίος αργότερα έλαβε την πόλη Αλαβάνδα της Καρίας από τον Ξέρξη Α' της Περσίας (486-465).  

Υπάρχει επίσης μια άλλη Γυγαία, δεύτερη σύζυγος του Αμύντα Γ' της Μακεδονίας, του οποίου ο γιος, Μενέλαος, δολοφονήθηκε από τον ετεροθαλή αδελφό του, Φίλιππο Β ' της Μακεδονίας, το 347 π.Χ.. 

## Παραπομπές


## Πηγές

*  
*  
Κατηγορία:Δυναστεία των Αργεαδών
Σιδηροδρομική γραμμή Λειανοκλαδίου - ΠΣΣ Αγγειών - Δομοκού

Η **Σιδηροδρομική Γραμμή Λειανοκλαδίου - ΠΣΣ Αγγειών - Δομοκού** είναι μία ανενεργή γραμμή του ΟΣΕ, η οποία συνδέει τον Σιδηροδρομικό Σταθμό Λειανοκλαδίου με τον Σιδηροδρομικό Σταθμό Δομοκού και αποτελούσε την παλαιά χάραξη του τμήματος από το Λειανοκλάδι μέχρι το Δομοκό, από τις 18/4/1908 μέχρι το 2019, οπότε διεκόπη η λειτουργία της γραμμής λόγω της έναρξης της νέας διπλής σιδηροδρομικής γραμμής υψηλών ταχυτήτων Λειανοκλαδίου - Δομοκού. Η διακοπή της γραμμής έγινε σε 2 φάσεις: το πρώτο τμήμα  **Λειανοκλάδι** - Μπεκί (καταργήθηκε επί Κατοχής, εξυπηρετούσε και τα Λουτρά Υπάτης με ανταποκρινόμενη άμαξα σε μισή ώρα) (σημερινός Σταυρός) - **Λυγαριά** (με διακλάδωση προς τον οικισμό της Λυγαριάς ) - **Στίρφακα - Καρυά - Καλλιπεύκη** (585 μέτρα υψόμετρο, το πριν το 2019 υψηλότερο σημείο της γραμμής Πειραιώς - Θεσσαλονίκης) - Παλαιός Σιδηροδρομικός Σταθμός Αγγείαι κατηργήθηκε στις 7/1/2019 και το δεύτερο τμήμα **Παλαιός Σιδηροδρομικός Σταθμός Αγγείαι - Θερμαί** - Κύφαιρα - **Ξυνιάς** - Αχάρραι - **ΠΣΣ Θαυμακού**  - Δομοκός καταργήθηκε στις 25/1/2019. Υπάρχουν διάφορα σενάρια για αξιοποίηση της ανενεργής γραμμής ως τουριστική ή ως εφεδρική από Αγγείαι ως Δομοκός, για την περίπτωση δυσλειτουργιών της νέας διπλής γραμμής.  

## Παραπομπές


## Εξωτερικοί σύνδεσμοι
*Δρομολόγια ΤΡΑΙΝΟΣΕ 
*Συνοπτικά δρομολόγια εσωτερικού ΟΣΕ διαφόρων ετών
*Θεματικό Τρένο στη Φθιώτιδα Ομάδα στο Facebook
* Ζήσης Πρωτόπαππας: Τουριστικός Σιδηροδρομικός Οδηγός, Αθήνα 1992

ΠΣΣ Αγγειών
ΠΣΣ Αγγειών
Τονίνα Τοριέλι

Η **Τονίνα Τοριέλι** (22 Μαρτίου 1934, Αλεσσάντρια) είναι Ιταλίδα τραγουδίστρια. Εκπροσώπησε την Ιταλία στην Eurovision 1956 με το τραγούδι "Amami se vuoi". Ήταν άγνωστο πόσους βαθμούς συγκέντρωσε στον διαγωνισμό μέχρι να ανακοινωθεί το νικητήριο τραγούδι.

## Παραπομπές


## Εξωτερικοί σύνδεσμοι

*  στο IMDb

Κατηγορία:Ιταλίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 1956
Κατηγορία:Συμμετέχοντες στη Eurovision
Κάμπος Ηλείας

Με την ονομασία **Κάμπος Ηλείας** αναφέρονται οι οικισμοί:

* Κάμπος Πηνείας Ηλείας, οικισμός του Δήμου Ήλιδας. 
* Κάμπος Πύργου Ηλείας, οικισμός του Δήμου Πύργου. 
* Κάμπος Καλιδόνης Ηλείας, οικισμός του Δήμου Ζαχάρως.
* Κάμπος Νεμούτας Ηλείας, οικισμός του Δήμου Αρχαίας Ολυμπίας.
* Κάμπος Νεράιδας Ηλείας, οικισμός του Δήμου Αρχαίας Ολυμπίας.
SalamWeb

Το **SalamWeb** είναι πρόγραμμα περιήγησης στο διαδίκτυο που αναπτύχθηκε από τη Μαλαισιαική Salam Web Technologies. Αποκαλείται ως πρόγραμμα περιήγησης συμβατό με το χαλάλ και τη σαρία για τους Μουσουλμάνους. Το πρόγραμμα περιήγησης περιλαμβάνει φίλτρα για ιστοσελίδες που περιέχουν θέματα σχετικά με το αλκοόλ, το χοιρινό, την πορνογραφία ή τα τυχερά παιχνίδια, υπενθυμίσεις προσευχής και πυξίδα με κατεύθυνση προς τη Μέκκα.

## Παραπομπές

Κατηγορία:Φυλλομετρητές
Κατηγορία:Οικονομία της Μαλαισίας
Κατηγορία:Ισλαμικά έθιμα
Μακεδονική Πατριωτική Οργάνωση

Η **Μακεδονική Πατριωτική Οργάνωση** (ΜΠΟ) είναι η παλαιότερη οργάνωση Αμερικανών και Καναδών σλαβικής καταγωγής από την Μακεδονία. Ιδρύθηκε στο Φορτ Γουέιν, Ιντιάνα, στις ΗΠΑ το 1922, από μετανάστες που προέρχονταν κυρίως από την ελληνική Μακεδονία. Αρχικά ονομάστηκε **Μακεδονική Πολιτική Οργάνωση** αλλά άλλαξε το όνομά της στο ισχύον παρόν το 1952.

Ο αρχικός στόχος της ΜΠΟ ήταν να υποστηρίξει την επίλυση του Μακεδονικού Ζήματος με τη μορφή ενός ανεξάρτητου Μακεδονικού κράτους στο οποίο όλες οι εθνοτικές ομάδες θα απολάμβαναν ίσα ανθρώπινα δικαιώματα και ελευθερίες. Κατά τη διάρκεια των δεκαετιών, η ΜΠΟ εξελιχθηκε σημαντικά, και σήμερα είναι μια μη κερδοσκοπική εταιρεία που προωθεί και διαφυλάσσει τα έθιμα, την ιστορία και τις παραδόσεις των Σλαβομακεδόνων-Αμερικανών και των Σλαβομακεδόνων-Καναδών. Στο παρελθόν, ο οργανισμός προώθησε γενικά την άποψη ότι οι Σλάβοι της Μακεδονίας είναι Βούλγαροι, αλλά σήμερα ενώνει και Βουλγάρους Μακεδόνες και Σλαβομακεδόνες. Η ΜΠΟ στηρίζει την ανεξάρτητη Βόρεια Μακεδονία και συμμετέχει στην φιλομακεδονική προπαγάνδα στις ΗΠΑ και τον Καναδά.

Από το 1926, η ΜΠΟ δημοσιεύει τον Μακεδονικό Υπερασιστή (Macedonian Tribune), η οποία είναι η παλαιότερη σλαβομακεδονική εφημερίδα που κυκλοφορεί χωρίς διακοπή παγκοσμίως. Αν και αρχικά δημοσιευόταν στα βουλγαρικά, Ο Μακεδονικός Υπερασπιστής άρχισε σταδιακά να περιλαμβάνει άρθρα γραμμένα στα αγγλικά, πριν τελικά μεταβεί στην παρούσα, μόνο αγγλική μορφή της, στις αρχές της δεκαετίας του 1990.

## Παραπομπές


Κατηγορία:Οργανώσεις
Κατηγορία:Μη κερδοσκοπικοί οργανισμοί
Κατηγορία:Εσωτερική Μακεδονική Επαναστατική Οργάνωση
Νέβιλ Λονγκμπότομ

Ο **Νέβιλ Λονγκμπότομ** είναι χαρακτήρας της σειράς Χάρι Πότερ. Είναι καθαρόαιμος μάγος και ανήκει στον κοιτώνα του Γκριφίντορ στο έτος του Χάρι. Στα βιβλία περιγράφεται ως ενα στρογγυλοπροσωπο αγόρι που είχε την τάση να σκοντάφτει και να δημιουργεί μπελάδες. Αυτό έχει ως αποτέλεσμα να δέχεται συνεχώς προσβολές από άλλους συμμαθητές του, κυρίως από τους Σλίθεριν. Γονεις του ήταν ο Φρανκ και η Άλις Λονγκμπότομ, προεξέχοντες Χρυσουχοι και μέλη του Ταγματος του Φοινικα. Οι γονείς του βασανιστηκαν μέχρι τρέλας από τους Θανατοφαγους και κατεληξαν στο νοσοκομείο ο Άγιος Μάνγκο στην πτερυγα για τις μονιμες βλαβες. Γι αυτον τον λογο ο Νέβιλ ανατράφηκε απο τη γιαγια του την Αουγκούστα. Καθ 'όλη τη σειρά, συχνά απεικονίζεται ως αποδιοργανωμένος χαρακτήρας και ένας μάλλον μέτριος μαθητης αν και είναι ιδιαίτερα προικισμένος στην Βοτανολογία.

Ο χαρακτήρας του έχει ραγδαία εξέλιξη με σημείο αναφοράς το πέμπτο βιβλίο "Ο Χάρι Πότερ και το Τάγμα του Φοίνικα", όπου μαθαίνει για μια μαζική απόδραση από το Αζκαμπάν, μέσα στους οποίους βρίσκεται και η Μπέλατριξ Λεστρέιντζ που βασάνισε τους γονείς του. Εργάζεται σκληρά να μάθει άμυνα εναντίον των σκοτεινών τεχνών στα μαθήματα που παραδίδει ο Χάρι στον Στρατό του Ντάμπλντορ και αργότερα πολεμάει τους θανατοφάγους στο Υπουργείο Μαγείας.

Η γενναιότητα και το θάρρος του απογειώνονται στο "Ο Χάρι Πότερ και οι Κλήροι του Θανάτου", όπου ηγείται της ανταρσίας στο Χόγκουαρτς εναντίον του τυραννικού καθεστώτος που έχει επιβάλλει ο Σνέιπ και οι Κάροου, συμμετέχει στη μάχη του Χόγκουαρτς και σκοτώνει την Ναγκίνι.

Σύμφωνα με την Τζ. Κ. Ρόουλινγκ, το Τάγμα του Φοίνικα "ήταν ένα πραγματικό σημείο καμπής για τον Νέβιλ" λόγω του κεντρικού ρόλου που έπαιξε στο βιβλίο. Σύμφωνα με την σειρά, ο Νέβιλ γεννήθηκε στις 30 Ιουλίου 1980.

## Παραπομπές

Κατηγορία:Χαρακτήρες της σειράς Χάρι Πότερ
Φράνκα Ραϊμόντι

Η **Φράνκα Ραϊμόντι** ήταν Ιταλίδα τραγουδίστρια. Εκπροσώπησε την Ιταλία στην Eurovision 1956 με το τραγούδι "Aprite le finestre". Δεν είναι γνωστό πόσους βαθμούς συγκέντρωσε μέχρι την ανακοίνωση του νικητήριου τραγουδιού.

## Παραπομπές


## Εξωτερικοί σύνδεσμοι

*  στο IMDb

Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 1956
Κατηγορία:Συμμετέχοντες στη Eurovision
Ζώνη άνεσης

Η **ζώνη άνεσης** είναι ψυχολογική ή νοητή κατάσταση, σύμφωνα με την οποία το άτομο αισθάνεται οικεία σε δεδομένο περιβάλλον και το διαχειρίζεται άνετα, με χαμηλά επίπεδα άγχους και έντασης. Σύμφωνα με τον Άλασντερ Γουάιτ (Alasdair White) η ζώνη άνεσης είναι κατάσταση συμπεριφοράς, στην οποία το άτομο χειρίζεται τα πράγματα χωρίς άγχος, χρησιμοποιώντας ένα περιορισμένο σύνολο συμπεριφορών για να παρέχει ένα σταθερό επίπεδο απόδοσης, συνήθως χωρίς αίσθηση κάποιου κινδύνου. 

## Ορισμοί
Η προέλευση της φράσης «ζώνη άνεσης» είναι πολύ δύσκολο να εντοπιστεί, δεδομένου ότι διαφορετικοί ερευνητές επιδεικνύουν και διαφορετική κατανόηση του όρου. Ήδη από το 1907 οι Γιέρκες και Ντόντσον ήταν οι πρώτοι που διερεύνησαν τις επιπτώσεις του άγχους στην απόδοση στο πρωτοποριακό τους πείραμα το 1907 με ποντίκια, στο οποίο διαπίστωσαν ότι το άγχος βελτιώνει την απόδοση έως ότου επιτευχθεί κάποιο βέλτιστο επίπεδο διέγερσης. Το αποτέλεσμα του πειράματος οδήγησε τους ερευνητές στο συμπέρασμα ότι η αύξηση του άγχους ενισχύει την απόδοση και ότι το υπερβολικό άγχος μειώνει την απόδοση. Σε κάθε περίπτωση το υποκείμενο απομακρύνεται από τη ζώνη άνεσης.

Η πρωιμότερη χρήση του όρου σε σχέση με τη «βέλτιστη επίδοση» βρίσκεται στον τίτλο του έργου του 1991 *Κίνδυνος στη Ζώνη Άνεσης* της Τζούντιθ Μπράντγουικ (Judith Bardwick), αλλά αν και το βιβλίο διερευνά τις σχέσεις των επιδόσεων με τη συμπεριφορά, η συγγραφέας δεν προσδιορίζει αναλυτικότερα τον όρο, αναφέροντας απλά ως ζώνη άνεσης εκείνη την «κατάσταση συμπεριφοράς, σύμφωνα με την οποία το άτομο λειτουργεί σε θέση ουδέτερη από την άποψη του άγχους». Η Μπρενέ Μπράουν (Brené Brown) την περιγράφει ως κατάσταση «στην οποία ελαχιστοποιείται η αβεβαιότητα, η έλλειψη και η τρωτότητα και στην οποία θεωρούμε ότι θα έχουμε πρόσβαση σε αρκετή αγάπη, τροφή, ταλέντο, χρόνο, θαυμασμό. Όπου αισθανόμαστε ότι έχουμε κάποιο έλεγχο». 

## Διαχείριση στη ζώνη βέλτιστης απόδοσης και ζώνη κινδύνου
Η έξοδος από τη ζώνη άνεσης φαίνεται ότι αυξάνει το άγχος και τις στρεσογόνες αντιδράσεις. Αυτό έχει πιθανώς αποτέλεσμα αυξημένο επίπεδο συγκέντρωσης και εστίασης. Ο Άλασντερ Γουάιτ  (2009) αναφέρεται στη «βέλτιστη ζώνη επιδόσεων», στην οποία η απόδοση μπορεί να ενισχυθεί υπό πίεση. Ο Ρόμπερτ Γιέρκες (Robert Yerkes) στο πείραμα του 1907 ανέφερε ότι «το άγχος βελτιώνει την επίδοση, έως ότου επιτευχθεί κάποιο βέλτιστο επίπεδο διέγερσης». Πέρα από τη βέλτιστη ζώνη επιδόσεων, βρίσκεται η «ζώνη κινδύνου», στην οποία η απόδοση μειώνεται ταχέως υπό την επίδραση μεγαλύτερου άγχους. Το άγχος θεωρείται ότι μπορεί να έχει αρνητικές επιπτώσεις στη λήψη αποφάσεων, καθώς χρησιμοποιούνται λιγότερες εναλλακτικές λύσεις και εφαρμόζονται οικείες στρατηγικές, ακόμη και αν δεν είναι πλέον χρήσιμες. Υπό αυτή την οπτική γωνία η βέλτιστη διαχείριση απόδοσης απαιτεί μεγιστοποίηση του χρόνου παραμονής στη βέλτιστη ζώνη επιδόσεων.

## Παραπομπές σημειώσεις


## Βιβλιογραφία
*
*
*

Κατηγορία:Ψυχολογικές θεωρίες
Κάτω Σχολάρι Θεσσαλονίκης

Το **Κάτω Σχολάρι** είναι χωριό και κοινότητα του Δήμου Θέρμης. Δημιουργήθηκε από Θρακιώτες από το Σχολάρι της Ανατολικής Θράκης μετά τη Μικρασιατική Καταστροφή και την ανταλλαγή πληθυσμών. Οι πρώτοι κάτοικοι έκτισαν τον Ιερό Ναό Αγίου Γεωργίου και τοποθέτησαν σε αυτόν τη μεγάλη καμπάνα που μετέφεραν από το Σχολάρι της Ανατολικής Θράκης.

Έως το 2011, ήταν μέρος του Δήμου Μίκρας που καταργήθηκε, του οποίου ήταν δημοτική ενότητα. Η απογραφή του 2011 κατέγραψε 1.954 κατοίκους στο χωριό. Η κοινότητα Κάτω Σχολαρίου έχει έκταση 23,80 χλμ.2 .

Η πορεία του πληθυσμού, μετά τον Β΄ Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Θέρμης
Βάρκος Λάρισας

Ο **Βαρκός** είναι χωριό του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Δήμου Βερδικούσας. Η απογραφή του 2011 κατέγραψε 47 κατοίκους στο χωριό. Είναι μέρος της κοινότητας της Βερδικούσας.

## Πληθυσμός
Σύμφωνα με την απογραφή του 2011, ο πληθυσμός του οικισμού του Βαρκού ήταν 47 άτομα, δηλαδή μειωμένος σχεδόν 45% σε σύγκριση με τον πληθυσμό της προηγούμενης απογραφής του 2001. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Πρινιάς Λάρισας

Ο οικισμός **Πρινιάς** είναι χωριό του Δήμου Αγιάς. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Αγιάς. Οι κάτοικοι του χωριού ασχολούνται με την γεωργία και κυρίως την καλλιέργεια φρούτων. Η απογραφή του 2011 κατέγραψε 79 κατοίκους στο χωριό. Ο οικισμός Πρινιάς είναι μέρος της κοινότητας της Ανάβρας.

## Πληθυσμός
Σύμφωνα με την απογραφή του 2011, ο πληθυσμός του οικισμού του Πρινιά ήταν 79 άτομα, δηλαδή αυξημένος σχεδόν 32% σε σχέση με τον πληθυσμό της προηγούμενης απογραφής του 2001. 

## Παραπομπές


Κατηγορία:Δήμος Αγιάς
Κατηγορία:Χωριά της περιφερειακής ενότητας Λάρισας